# Projekts

## LATVIJAS REPUBLIKAS MINISTRU KABINETS

2018. gada\_\_\_\_\_\_ Noteikumi Nr.

Rīgā (prot. Nr. §)

**Ministru kabineta noteikumu projekts**

**“Grozījumi Ministru kabineta 2006. gada 6. jūnija noteikumos Nr. 453 “Noteikumi par radiofrekvences piešķīruma lietošanas atļaujām””**

Izdoti saskaņā ar

Elektronisko sakaru likuma

7. panta 1. punktu un 50. pantu

Izdarīt Ministru kabineta 2006. gada 6. jūnija noteikumos Nr. 453 “Noteikumi par radiofrekvences piešķīruma lietošanas atļaujām” (Latvijas Vēstnesis 2006., 90.nr.; 2007. 50.nr.; 2012. 106.nr.; 2016. 123.nr.) šādus grozījumus:

1. Papildināt noteikumus ar 1.3.apakšpunktu šādā redakcijā:

“1.3. kārtību, kādā valsts akciju sabiedrība “Elektroniskie sakari” izsniedz tehniskos nosacījumus radiofrekvenču joslu lietošanai, kuras saskaņā ar normatīvajiem aktiem par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem iedalītas tikai valsts aizsardzības vajadzībām paredzēto radiosakaru sistēmu darbībai (turpmāk - AS joslas).”;

1. Izteikt 4.punktu šādā redakcijā:

“4. Valsts akciju sabiedrība “Elektroniskie sakari” izsniedz radiofrekvences piešķīruma lietošanas atļaujas civilām radiosakaru sistēmām AS joslās, ja ir saņemts Nacionālo bruņoto spēku saskaņojums radioiekārtas izmantošanai AS radiofrekvenču joslā. Valsts akciju sabiedrība “Elektroniskie sakari” pieprasa un Nacionālie bruņotie spēki sniedz saskaņojumu vai atteikumu sniegt saskaņojumu 30 dienu laikā no valsts akciju sabiedrības “Elektroniskie sakari” pieprasījuma saņemšanas dienas.”;

1. Papildināt noteikumus ar 34.1 punktu šādā redakcijā:

“34.1 Valsts akciju sabiedrība “Elektroniskie sakari” lietošanas atļaujas pieprasījumu civilo radiosakaru sistēmu lietošanai AS joslās izskata 60 dienu laikā pēc tā saņemšanas dienas.”;

1. Papildināt noteikumus ar 36.1 punktu šādā redakcijā:

“36.1 Valsts akciju sabiedrība “Elektroniskie sakari” anulē izsniegto lietošanas atļauju gadījumā, ja Nacionālie bruņotie spēki atsauc saskaņojumu radioiekārtas lietošanai radiofrekvenču joslā. Par šajā punktā minētā saskaņojuma atsaukumu valsts akciju sabiedrība “Elektroniskie sakari” rakstiski paziņo atļaujas turētājam vismaz divus gadus pirms atļaujas anulēšanas.”;

1. Papildināt noteikumus ar VI1 nodaļu šādā redakcijā:

“**VI.1 Tehnisko nosacījumu izsniegšana**

49.1 Nacionālie bruņotie spēki pirms AS joslas lietošanas uzsākšanas iesniedz valsts akciju sabiedrībā “Elektroniskie sakari” pieprasījumu izsniegt tehniskos nosacījumus AS joslas lietošanai, norādot vismaz šādu informāciju:

49.1.1 frekvenču joslas robežfrekvences;

49.2.1 radiosakaru veidu (dienestu), kādā darbosies radioiekārta;

49.3.1 citu informāciju, kas raksturo un pamato radiofrekvenču spektra izmantošanu konkrētajā gadījumā.

49.2 Valsts akciju sabiedrība “Elektroniskie sakari” izskata pieprasījumu, izvērtējot normatīvajos aktos radiofrekvenču izmantošanas jomā minētos nosacījumus, kā arī Latvijas Republikai saistošajā Starptautiskās telesakaru savienības konstitūcijā, konvencijā un radionoteikumos minētos nosacījumus, un izdod AS joslas izmantošanas tehniskos nosacījumus, kā arī nosaka, vai ir nepieciešama radiofrekvences izmantošanas nosacījumu starptautiskā koordinācija.

49.3 Valsts akciju sabiedrība “Elektroniskie sakari” pieprasījumu izskata 30 dienu laikā pēc tā saņemšanas. Šo termiņu var pagarināt, ja pieprasījumam pievienotā informācija nav pietiekama pieprasījuma izskatīšanai vai ja ir nepieciešama radiofrekvences izmantošanas starptautiskā koordinācija. Šādā gadījumā valsts akciju sabiedrība “Elektroniskie sakari” rakstiski informē Nacionālos bruņotos spēkus par pieprasījuma izskatīšanas termiņa pagarinājuma iemesliem.

49.4 Valsts akciju sabiedrība “Elektroniskie sakari” starptautisko koordināciju radiofrekvences izmantošanai īsteno starptautiskajos noteikumos un starpvalstu nolīgumos par koordināciju noteiktajā kārtībā.

49.5 AS joslas izmantošanas tehniskos nosacījumus nosaka uz laiku, kas nepārsniedz 10 gadus.

49.6 AS joslas izmantošanas tehniskajos nosacījumos ietver vismaz šādu informāciju:

49.1.6 izsniedzēja datus;

49.2. 6 saņēmēja datus;

49.3. 6 radiofrekvenču joslas izmantošanas nosacījumus;

49.4. 6 tehnisko nosacījumu derīguma termiņu.

49.7 Valsts akciju sabiedrība “Elektroniskie sakari”, lai atbrīvotu radiofrekvenču joslu pārplānošanai, kura ir paredzēta nacionālajā radiofrekvenču plānā, var noteikt attiecīgās AS joslas lietošanas ierobežojumus. Par lietošanas ierobežojumiem valsts akciju sabiedrība “Elektroniskie sakari” rakstiski paziņo Nacionālajiem bruņotajiem spēkiem vismaz divus gadus pirms paredzētās radiofrekvenču joslas atbrīvošanas.

49.8 Gadījumos, kad nepieciešama īslaicīga radioiekārtas lietošana AS joslā, kas neatbilst izsniegtajiem tehniskajiem nosacījumiem, Nacionālie bruņotie spēki iesniedz valsts akciju sabiedrība “Elektroniskie sakari” īstermiņa atļaujas pieprasījumu, norādot vismaz šādu informāciju:

49.1. 8 vēlamo frekvenci un joslas platumu;

49.2. 8 radioiekārtas veidu;

49.3. 8 radiosakaru sistēmu, kādā darbosies radioiekārta;

49.4.8 citu informāciju, kas raksturo un pamato radiofrekvenču spektra izmantošanu konkrētajā gadījumā.

49.9 Īstermiņa atļaujas pieprasījumu valsts akciju sabiedrība “Elektroniskie sakari” izskata 30 dienu laikā pēc tā saņemšanas. Īstermiņa atļaujas pieprasījumu, kurā pamatota īstermiņas atļaujas saņemšanas steidzamība, valsts akciju sabiedrība “Elektroniskie sakari” izskata triju darbdienu laikā pēc tā saņemšanas.

49.10 Īstermiņa atļauju, ar kuru atļauj īslaicīgu radioiekārtas lietošanu AS joslā, valsts akciju sabiedrība “Elektroniskie sakari” izsniedz uz laiku, kas nepārsniedz gadu.

49.11 Valsts akciju sabiedrība “Elektroniskie sakari” pieņem lēmumu atteikt īstermiņa atļaujas izsniegšanu, ja netiek nodrošināta īstermiņa atļaujas pieprasījumā minētās radioiekārtas elektromagnētiskā saderība ar esošajām civilajām radiosakaru sistēmām vai radiofrekvenču spektra resursu datu bāzē reģistrētajiem radiofrekvences piešķīrumiem.

49.12 Valsts akciju sabiedrība “Elektroniskie sakari” var anulēt izsniegto īstermiņa atļauju šādos gadījumos:

49.1.12 ja netiek nodrošināta atļaujas pieprasījumā minētās radioiekārtas elektromagnētiskā saderība ar esošajām civilajām radiosakaru sistēmām vai radiofrekvenču spektra resursu datu bāzē reģistrētajiem radiofrekvences piešķīrumiem;

49.2.12 ja nav samaksāti valsts akciju sabiedrības “Elektroniskie sakari” sniegtie publiskie maksas pakalpojumi.”;

1. izteikt VII nodaļu šādā redakcijā:

“**VII. Noslēguma jautājumi**

50. Radiofrekvences piešķīruma lietošanas atļaujas, kuras valsts akciju sabiedrība “Elektroniskie sakari” izsniegusi līdz šo noteikumu spēkā stāšanās dienai, ir derīgas līdz tajās norādītā derīguma termiņa beigām.

51. Nacionālie bruņotie spēki līdz 2019.gada 31.decembrim iesniedz valsts akciju sabiedrībai “Elektroniskie sakari” šo noteikumu 50.punktā minētos pieprasījumus.”.

Ministru prezidents M. Kučinskis

Vides aizsardzības un reģionālās

attīstības ministrs K. Gerhards